Familiemedlem bange for 22-årig med våben - sn.dk - Forsiden - Roskilde-området - Roskilde Avis
Artiklen: Familiemedlem bange for 22-årig med våben
Opdateret 12. marts 2018 kl. 10:14
Roskilde Avis - 12. marts 2018 kl. 10:11
Et bekymret familiemedlem kontaktede politiet fredag ved middagstid, fordi en 22-årig mand fra Amager var taget til Roskilde muligvis med et våben. Anmelderen fortalte, at denne var nervøs for, hvad den 22-årige kunne finde på, fordi han var uligevægtig.
Politiet satte en eftersøgning i gang og fik til sidst fat i den 22-årige, der var i Allehelgensgade. Han havde en kniv og en peberspray på sig.
Han blev anholdt og sigtet for overtrædelse af våbenlovgivningen. Efter et lægetjek blev han løsladt igen, da det blev vurderet, at der ikke var risiko for, at han ville skade hverken sig selv eller andre.